WAT EET ONS: July 2009
Ek was Saterdagaand by my golf buddy Werner se 30ste verjaarsdag en nou het ek 'n kompleks oor almal wat my oom genoem het, maar dit is nie waaroor ek vandag wil gesels nie. Die ete was lam op spit saam met aartappels en uie en heerlike groenboontjies en patats. Julle sal opmerk dat ek nie praat van 'n spitbraai nie, die goed werk met gas, so lees 2 dae terug se artikel as jy nie verstaan nie.
Ek was al by verskei geleendhede waar 'n lam op 'n spit gaar gemaak is, en ek het al verskeie kere droё of taai vleis geёet, saterdag aand was dit nie die geval nie, die vleis was heerlik sag en sappig, Spitbraai King weet beslis wat hulle doen. Ek het al by baie mense wat blykbaar weet van spit af gehoor dat die vleis met die marinade ingespuit moet word, maar volgens een bron is dit moeilikheid soek. Volgens die persoon moet jy onthou dat die lam dood is, so die marinade kan nie deur die vleis beweeg nie, dit gaan net daar bly lê en jy gaan vleis hê wat plek-plek te veel marinade het en op ander plekke niks. Die beste is blykbaar om die lam te smeer met die marinade en van die marinade in die buikholte te gooi en dit oornag te laat marineer, maar dit as alles persoonlike voorkeure. Persoonlik het ek nog nooit self 'n lam op 'n spit gaar gemaak nie, maar wel 'n lamsboud. Spit lam is blykbaar baie Grieks en daarmee bedoel ek nie ingewikkeld nie, maar dat die Grieke lief is daarvoor. Die anti-apartheids aktivis George Bizos was blykbaar bekender vir sy spitbraai vermoё, as vir sy prokureurs vermoё, op 'n slag is daar aan hom gevra hoeveel mense kan 'n skaap voed en sy antwoord was 20 Grieke en 50 Anglo Saxons.
3 teelepels oregano
3 huisies knoffel, fyn gedruk
3 uie, gerasper
3kg lam boud of blad
Posted by Potjie at 4:35 PM No comments:
In die Beeld van 29 Julie 2008 se Van Mens tot Mens rubriek skryf Wilhelm Jordaan hoe Jim Fouche toe hy nog staatspresident was hulle op 'n keer laat wag het vir 'n onderhoud en toe verskoning gemaak het omdat hy laat was met "Jammer ek is laat, maar ek moes eers my skaapkop in die studeerkamer opeet. My vrou wil mos nie hê ek moet dit hier by die blink tafels met my knipmes sit en eet nie. Dit kom van die plaas – spesiaal vir my." Nou die dag het iemand op my Facebook Groep by 'n foto van 'n skaapkop geskryf "Ons het ''n skaapkop gilde op Malmesbury" net dit, ek dink bloot die feit dat ek 'n foto van 'n gaar skaapkop op die groep se bladsy geplaas het, maak my een met hulle en dan natuurlik is ek 'n seun van Malmesbury.
My swaer Marius se pa, oom Jan wat nou ook al oorlede is, het ook aan so 'n skaapkop gilde behoort, hy het altyd vertel dat elkeen glo dat sy knipmes net die regte een is om skaapkop mee te eet, maar sy Joseph Rodgers was eintlik dié knipmes vir skaapkop eet. Moet nou nie vir 'n oomblik glo dat jy sommer net opdaag een aand as die manne en vroue bymekaarkom nie, jy word genooi, eers as 'n gas en dan dalk later sal jy genooi word om aan te sluit by die gilde, dis ernstige dinge die, en mens moet versigtig wees met wie jy oor skaapkop beraadslag.
Charmaine Louw vertel van die Malmesbury Skaapkop Gilde soos volg:
Dit is `n groep van 8 mans, het begin as 10, wat nou al meer as 10jaar bymekaar is, kom ten minste 4 keer in die jaar bymekaar. Ons roteer by wie se huis dit is. Elke man het `n ...kop naam (bv hoofkop, rooikop ens) Elke vrou het `n speciality wat sy maak (kniertjies, lewer, silt, beespens) dan maak sy dit, dan is daar afval en dan die skaapkoppe. Ons maak die koppe in die oond gaar, party in baksakkies ander lank en stadig. Hulle nooi `n gas by elke ete wat iets interessant aanbied (nuwe wyn, bier, brandewyn) Dit is `n geslote gilde.
Ai hoe lus ek nou vir 'n stukkie afval
Posted by Potjie at 7:46 AM 2 comments:
Dit is al meer as 20 jaar dat ek laas op Malmesbury gewoon het, en daai tyd was Melkbos maar min of meer Malmesbury by die see. Deesdae is daar 'n Golf landgoed en selfs engelse mense op Melkbos, maar sommige goed verander stadig. Ons is Vrydag aand saam met vriende na wat aan ons verkoop is as die Melkbos Voedsel en Wynfees. Daar was sels 'n whisky proe!. Die hele affêre is toe 'n fonds insameling vir Laerskool Van Riebeeck Strand.
Kom ons begin by die whisky proe, 'n klein kaalkop mannetjie het 'n halfuur klas in hoe "ons" ek dink hy het bedoel die Skotte, whisky maak en hoe hy elke aand 'n tot of twee single malt whisky drink. Met die rondkyk tydens hoe "ons" whisky soveel beter as die Kanadese of Amerikaanse weergawe is, kom ek toe agter dat die meeste mense rondom my maar is soos ek die manne van Malmesbury onthou, al is ons nou by Melkbos met sy fênsy Golf Landgoed en al. Toe die wannebe Scot uitkom by hoe ons die ¼ tot whisky wat ons ontvang het moet proe, toe het 9/10 al dit afgesluk, ons het nog 'n ¼ tot van 'n ander single malt wat ek nog nooit van gehoor het gekry om te proe, en toe is ons verlos om te gaan wyn proe. Met die uitstap uit die proe lokaal het ek gehoor, "Dis die meeste kak waarna ek nog moes luister vir die minste drank". Ai, soms is dit tone omkrul lekker as dinge bly soos dit nog altyd was. Net vir die rekord, daar was 'n paar baie "opgevoede" mense wat aan die "Scot" se lippe gehang het en mooi gewag het voor hulle geproe het.
My die wyn en kos lokaal was die platteland op sy aller lekkerste, daar was net 5 wyn stalletjies, maar hoe lekker is 'n wynproe waar jy 'n glas wyn kan koop as jy daarvan hou en dan nog R10,00 betaal vir 'n glas R75,00 per bottel wyn. Die 5 Plase was Mostertsdrift van Koelenhof by Stellenbosch, Riebeeck Cellars, Babylon's Peak net buite Malmesbury, in die Perdeberg streek, Van Loveren en Leopards Leap , maar daar wou hulle hê dat jy moes koop sonder om te proe, miskien was alles uitgeproe terwyl ek whisky geproe het.
Die Mosterdsdrift wyne kom van die plaas Weltevrede en die wynmaker Anna-Mareé was self daar, die enigste plaas waar daar iemand van die plaas was en nie net promosie mense nie. Behalwe hulle Cabernet Sauvignog wat ek geproe het (Die 2005 kry 3 sterre in die Platters Guide van 2009), het hulle my laat proe aan 'n desert wyn met 'n skoot suurlemoen en 'n blokkie ys bedien, heel aangenaam. Vir meer inligting email winemaker@mostertsdrift.co.za of skakel 021 889 5344 of 073 194 9221.
Die Riebeek Cellars stalletjie het baie min van hulle wyne gehad en die rooi wat ek geproe het was baie jonk en miskien sal dit onregverdig wees om 'n uitspraak daaroor te lewer, die 2006 Shiraz het wel 3 ½ sterre gekry in die Platters. Riebeek Cellars kan gemail word by info@riebeekcellars.co.za of skakel 022 448 1213.
Die wyn van die aand vir my was beslis die Babylon's Peak 2006 Babylon. Die wyn het 'n goue medalje gewen by die Swiss Gourmet Festival asook 'n 2007 Winemaker's Choice Award. Die wyn het 3 ½ sterre gekry in die Platters Guide en hulle 2006 Shiraz 4 sterre (2007 3 ½ sterre). My vrou het hulle Chenin Blank (3 ½ sterre) baie geniet. Bo en behalwe die feit dat die wyn heerlik is, moet ek die vroue wat die tafel beman (bevrou?) het 5 sterre gee, hulle het die proe ondervinding 'n fees gemaak, maar wat anders kan jy verwag van vroue uit Malmesbury, pure Swartland gulhartigheid. As 'n boutique keller word die wyn volgens die vroue net op die plaas verkoop, indien julle belangstel email hulle by info@babylonspeak.co.za, of skakel hulle by 022 487 1614 of 082 550 3925.
Van Loveren het min bekendstelling nodig in die Suid-Afrikaanse mark, ek geen van hulle wyne geproe nie, want ek het die meeste daarvan al gedrink en ek kon die versoeking nie weerstaan om 'n glas van die Baylon te koop nie. Ek sou graag van hulle Wolverine Creek Limited Release reeks wou proe, maar dit was ons nie beskore nie. Vir meer inligting email hulle by info@vanloveren.co.za of skakel hulle by 023 615 1505.
Soos reeds genoem, kon ek nie Leopards Leap se wyne proe nie.
Die kos gedeelte van die voedsel en wynfees het bestaan uit die vroue wat kaas van jogurt maak, 'n olyftafel, heerlike brode, biltong, piekels en nog 'n kaas tafel. Ek kan julle ongelukkig nie besonderhede gee van die mense nie, want hulle kaartjies was in my broek se agtersak en is saam met die broek gewas. Een ding wat ek nog nooit voorheen beleef het nie, was die modus operandi by die kaas tafel. Ek proe aan 'n stuk kaas (cheddar met mosterd saad) en besluit ek wil graag een van die kase koop, die volgende oomblik word die kaas wat gedien het as die proe blok, in 'n papiersak gesit, 'n prys van R14.00 word gemaak en nou kan niemand meer van daai kaas koop nie, want dis is die enigste blok van die kaas wat daar was, jammer almal wat nog wou daaraan proe en ook aan die wat aan die parmesaan wou proe, ek het dit ook in 'n papiersak daar weg. Ek kan verder getuig dat die biltong en droё wors asook die piekels van hoogstaande gehalte was, maar hulle kaartjies is nie wasmasjien bestand nie.
Die naweek is die Stellenbosch Voedel en Wyn Fees, ek het 'n vermoede dit gaan iewat anders afloop.
Posted by Potjie at 8:15 AM No comments:
Posted by Potjie at 3:46 PM No comments:
Posted by Potjie at 7:45 AM No comments:
Ek het Fish Stock by Lemon Butta in Willowbridge gekry! Blykbaar werk chickenstock met vis sous egter net so goed volgens Michael van Lemon Butta.
Posted by Potjie at 10:11 PM No comments:
Willoughby's hou gewoonlik die Fish Stock Cubes aan, maar het 'n probleem met verskeie produkte wat van Italie af ingevoer word, maar hulle het soms vars vis aftreksel, en is bereid om jou met raad by te staan.
Posted by Potjie at 5:50 PM No comments:
My soeke na die Italian Fish Stock Cubes mag 'n einde bereik het. Ek het die volgende e-mail van Taste vonoggend ontvang.
" Our food editor, Phillippa's reply was that Willoughby's always sells imported fish stock cubes:"
Shop 6132V&A Waterfront
Tel: 021 418 6115"
Woolworths self soek nog na die andwoord
Posted by Potjie at 4:09 PM No comments:
Posted by Potjie at 7:21 PM No comments:
Ek het nou net die per email ontvang, vir die van julle wat dit nog nie gesien het nie, hier is Pick en Pay se reaksie op die Kompetiese Raad se ondersoek.
Maandag is daar geen klagtes op die blog nie, net 'n lekker storie, maak seker dat julle maandag terug kom vir 'n storie oor vuur.
Posted by Potjie at 4:45 PM No comments:
Posted by Potjie at 9:13 AM No comments:
My gryse ou moeder het haar hande vir ons kinders deurgewerk en as alleen ouer het sy vir ons alles binne haar vermoё gegee. Na haar kinders is huis skoonmaak haar groot liefde, en dit help nie julle vra my hoe dit werk nie, maar dis hoe dit is. Haar kos was altyd heerlik, regte huis kos, potgebraaide hoender en en vleis, groenboontjies en wortels kry bietjie aartappel by en word fyn gedruk, vetkoek en pampoenkoekies en alles waarmee ons in Afrikaner huise groot geword het, maar kos maak was, en is vir haar iets wat gedoen moet word, omdat jy moet eet, dis nie 'n liefde of regtig 'n plesier nie, sy sal liewer stryk as kook. Haar speserye kas bestaan uit sout en peper en dalk nog twee of drie ander speserye, chillie vars of gedroog was nie iets wat jy in ons huis sou aantref nie en tog is ek van kleins af lief vir sterk kos, alhoewel dit nie die in-ding was in ons huis nie.
Toe ek dus vir myself moet begin kosmaak, moes ek vinnig leer van speserye en hoe sterk wat is. So stap ek eendag in Checkers rond en sien die pakkie groen rissies (regte rissies soos in chillies) en ek koop dit en besluit om 'n kerrie aanmekaar te slaan. In my onkunde vat ek so halwe hand vol rissies en kap dit in stukke en gooi dit, pitte en al in 'n potjie kerrie vir een persoon. Glo my vry, dit was warm, soos in moers warm, toe ek die vurk na my mond toe bring om die eerste hap te vat, toe begin my mond kwyl voor die vurk by my mond is, en dis die reine waarheid. My mond was aan die brand, maar daai tyd was ek hoopeloos te arm om 'n pot kos weg te gooi, ek het dit geёet en saam daarmee het ek alles wat ek in die huis gehad het op gedrink, heel eerste die melk natuurlik.
Die kerrie het 'n tweede keer weer gebrand, sodat ek gewens het ek het toilet papier in die yskas gesit, as jy nou weet wat ek bedoel.
Vir die prys van 'n pakkie rissies en bekbrand het ek dus my eerste kookles gehad, een van 'n hele paar wat ek oor daai volgende paar maande sou hê, so sonder enige leermeesters, behalwe my eie kopstamp.
Posted by Potjie at 12:55 PM No comments:
Volstruisnek is al die arm man se oxtail genoem, maar soos volstruis gewilder word, raak die prys van die lang nek gediete se nek ook al hoe duurder. Volstruis se gewildheid kan tot 'n groot mate toegeskryf word aan die feit dat daar bykans geen vet aan die vleis is nie, maar dit is weer die rede hoekom ek 'n stukkie vark spe k bysit as ek my potjie maak, net om seker te maak dis nie te droog nie, maar jy kan wegkom sonder die vet. My ander geheim, en dis moeiliker te kry, is peper, maar nie enige peper nie, long pepper moet dit wees, maar gewone swart peper werk ook en ek gebruik dit wanneer ek nie meer van die long pepper het nie, want dit kry ek net as vriende in Marocco of Indie gaan kuier.
1 Kg Volstruisnek
1 stuk varkspek in blokkies gesny
2 Groot Ui in skywe gesny
4 tot 5 Aartappels in kwarte gesny
2 Wortels in ringe gesny
Long pepper of swart peper
1 teelepel droё koljander blare of hand vol gekapte vars koljander
1 teelepel droё tiemie of hand vol gekapte vars tiemie
⅛ teelepel Gemaalde Neut
2 tot 3 loerierblare
3 tot 4 anchovie fillets
Verhit olie in swaarboom pot, braai uie en in pot tot deurskynend en verwyder met gaaitjies lepel uit pot. Braai die volstruis nek stukke tot bruin, voeg die varkspek, anchovies, knoffel, wortels en uie by en braai nog 'n minuut of twee. Voeg die res van die bestandele behalwe die aartappels by, bring tot kookpunt. Verlaag die hitte sodat die pot net prut, laat prut vir so 1 ½ uur, voel of die vleis al sag is, indien so, voeg die aartappels by en prut tot sag.Indien nog vloeistof benodig word gedurende die kookproses, voeg bietjie water by, maar wees versigtig om nie te veel water by te voeg nie. Bedien met rys.
Posted by Potjie at 2:07 PM No comments:
Ek het al in die verlede gesktyf oor Suid-Afrikaans kos en spesifiek Kaapse kos, net laas week het ek geskryf oor oom Eugene se veldkool (Hottentots kool) en in die Kaap is dit nou waterblommetjie tyd, maar vandag wil ek by 'n ander Kaapse kos vassteek. Hottentots of suurvye.
Ons almal wat al bietjie in die wes en suid kus duine reondgeloop het, het al die pragtige geel of pers blomme van die suurvy vetplant gesien, maar hoeveel van julle het besef hoe veelsydige vrugte soort dit kan wees, dit word gebruik van konfyt kook tot chutney maak. My ma het ons kleintyd vetrel van 'n plant wat hulle by haar ouma hulle geёet het, wat hulle goena genoem het, en dit is blykbaar dieselde ding, maar passop sê my ma, daai ding vlek jou klere iets alleverskrikliks, hulle het blykbaar menigte kere pak slae gekry oor dit. Verder vertel my ma dat dit nie by hulle in die suurveld gegroei het nie, net by hulle oum a wat in die soetveld gewoon het. Beide die suur en soetveld wat hier van gepraat word, is in George se wêreld as julle dalk gewonder het.
Die plant word in die kusgebiede as 'n stabiliseerder vir die duine gebruik, en die vrug van die plant word al honderde jare lank deur die plaaslike inwooners geёet. Die Latynse naam is Carpobrotus edulis en dit behoort tot die familie mesembryanthemaceae. Carpobrotus bestaan uit 13 spesies waarvan 7 in Suidelike Afrika voorkom, as julle meer van die plant wil lees besoek http://www.plantzafrica.com/plantcd/carpobed.htm .
Die konfyt van die vrug is oral in padstalle in die Kaap beskikbaar, maar vandag gaan ek vir julle 'n resep vir chutney gee, heerlik saam met 'n ander Kaapse gunstelling, bobotie. Laat die chutney so twee weke staan, sodat die smaak goed kan ontwikkel voor jy dit begin gebruik.
Suur Vye Chutney
Laat vye in kokende water hidreer. Verpulp vye, asyn en res van die bestandele in 'n voedselverwerker. Kook oor lae hitte, roer nou en dan. Verkoel. Bere in yskas
Posted by Potjie at 3:14 PM No comments:
Posted by Potjie at 12:46 PM No comments:
Posted by Potjie at 8:34 AM No comments:
Ek moet darm seker vir Jacaranda 94.2 meer airtime gee, as ek hulle songs so gebruik, so hier is die nuwe Pap en Vleis video, met dank aan Jacaranda 94.2.
Posted by Potjie at 7:51 PM No comments:
Dit was seker net 'n kwessie van tyd voor iemand 'n liedjie geskryf het oor pap en vleis, so sonder enige verdere oponthoud, kliek hier onder om te luister. Ek dink nie ek hoef vandag veel meer te sê nie.
En net omdat ek nie die versoeking kon weerstaan nie,'n video van potjie.
Posted by Potjie at 8:09 AM No comments:
Ek het nou al 'n paar keer "Master Chef Goes Large" op Dstv gekyk en verskye kere is daar vir die deelnemers gesê dat hulle te veel verskillende speserye of verskillende smake in hulle geregte het.
Ek wonder of enige van die twee kos kenners al na tradisionele resepte uit Indiё of Marocco gekyk het. Daar is meer verskillende speserye in die geregte as wat daar in baie mense se speserye rakke is. En om die smaak net reg te kry van die geregte, kan jy nie een van die speserye uit laat nie. Die verskillende speserye is soos 'n goeie stut in rugby. Jy mag dalk nie agterkom hy is daar gedurende die tyd wat hy op die veld is nie, maar as hy afgaan, weet jy dit onmiddellik.
So as iemand weer vir jou vra of jy regtig soveel speserye in die kos hoef te sit, dan glimlag jy net vir hulle en gooi vir jouself nog 'n glas wyn.
Posted by Potjie at 8:47 AM No comments:
Ek is nou maar een maal nie 'n wintersmens nie, as die reёn so aanhoudend val soos die naweek dan wil ek my kop toemaak onder die komberse en wanneer die son weer sy kop uitsteek, dan wil ek eers weer my kop ook onder die komberse uitsteek. Maar die winter is darm lekker vir bredies en kerries en natuurlik rooiwyn. Terwyl die reёn my nou so lui maak, watter beter manier om te kook as een pot geregte, of 'n tagine, vir murg sagte vleis en geure wat jou van die winter kan laat hou.
Alhoewel ek die gereg in my tagine kook is dit nie Maroccen nie. Gooi bietjie olyfolie in die tagine, plaas skaap of lamstjops in die tagine en geur met sout en peper en gooi bietjie worcestersous oor, sit een gekapte ui bo oor tjops en voeg so 4 wortels in ringe gesny by en sit 4 aartappels in dun skywe gesny bo-op, gooi so 2 teelepels herbs-de-provence bo oor. Maak 'n koppie groente stock aan en voeg twee teelepeks mazina of meel by, voeg stock by gereg, sit tagine met dekse en al in voorverhitte oond (180 Grade C) vir so 1 ½ uur. Kyk of die vleis sag is, as dit is, haal deksel af en bak vir nog so 10 minute om die aartappels bietjie kleur te gee. Bedien met rys of pasta rys en geniet met 'n lekker rooiwyn.
Vir lank was die enigste brood wat ek gebak het, 'n bier broodjie. Dit is die heel eenvoudigste van alle broodjies, jy kan dit nie laat flop nie.
Jy benodig 1 botteltjie warm bier (die gis werk beter as die bier warm is), 500g bruismeel, en 5 ml sout. Meng die bestandele goed deur, skep in 'n gesmeerde broodpan of swartboompot, en bak tot gaar. So +/- 1 uur by 180 grade C in die oond. Oor die kole sal dit afhang van hoe warm jou kole is. Moenie te warm kole bebruik nie, pak die kole rondom die pot, nie direk onder die pot nie, en sit 'n paar kole op die deksel.Vir bietjie variasie, gooi 'n blikkie room mielies (sweetcorn) by die mengsel.
So van bier gepaat, vandag wil ek 'n geheim deel met al die vrouens wat nie saam met hulle mans sport toe gaan nie. Die rede hoekom mans so gehawend lyk as hulle van die rugby of krieket af kom, is omdat hulle ons dwing om deel te neem aan advertensie shoots, as julle my nie wil glo nie, kyk self die video, en dan word ons met bier betaal, regtig mevrou.
Gisteraand kry ek 'n oproep van my vriend daar in Johannesburg en hy sê my dat ek nou sy pa moet bel, want sy pa het hom nou vertel van 'n ding wat hy gekook h et, wat alte heerlik klink. Natuurlik bel ek toe onmiddelik vir oom Eugene daar in St. Helenabaai en dis hoe hy my die storie vertel het.
Ek het vanoggend oorweeg om in siek te bel en St Helanabaai toe te ry om die storie te proe, oom Eugene het gesê daar's nog baie oor en soos met enige bredie gaan hy seker lekkerder vandag wees, die storie het so lekker geklink gisteraand, ek het vir my sommer nog 'n glas rooiwyn gegooi en 'n heildronk gedrink op Oom Eugene, Tannie Annamarie en die kat, en natuurlik op die veldkool.
Posted by Potjie at 8:41 AM No comments:
Ek weet dis 'n kosblog die, maar nie net resepte nie, maar stories oor kos, die resepte is eintlik net 'n ekstra, daarom voel ek nie te skuldig dat my storie vandag oor soetkoek gaan nie, maar dis 'n figuurlike soetkoek, daai wat mense wil hê ons moet hulle stories voor op eet.
Ek weet baie mense gaan nie hou van die storie nie, maar luister eers my storie klaar en byt dan my kop af.
Die storie gaan oor 2 valle, een van Angus en een van Joost.
Angus het voor duisende mense inmekaar gestort, met 'n helikopter kom haal, almal het gebid en wonder bo wonder wys die toetse daar is niks met sy hart verkeerd nie. Dis 'n wonderwerk sê Angus se aanhangers, maar ek is nie so seker nie, as iemand jou deur die kop skiet en die koёl mis alles, dan kan jy miskien sê dis 'n wonderwerk, of miskien is jy net gelukkig, as die koel deur jou brein gaan en jy makeer niks en oorleef, dit klink na 'n wonderwerk vir my, as jy omval en jou hart makeer niks, dan is dit meer 'n kwessie van jou hart makeer niks, omdat hy niks makeer het toe jy omgeval het nie, geen wonderwerk nie, dis hoe dit is. Mense wil wonderwerke sien, maar soms is dit net soetkoek en nie brood en vissies nie.
Joost het ook omgeval 11H00 pm, na 'n spannende Leeu – Springbok toets, ek het self al na so dag gestruikel en geval, eenkeer self my enkel gebreek, maar my hart was ok, wel hy was baie seer, want anders as met Joost se val, het ons verloor toe ek geval het. Niemand het my mond tot mond gegee nie, alhoewel ek probeer het dat 'n sekere blond moes, maar dit was "onseksesvol ". Soos met Angus is Joost se hart ook 100%, ek het 'n vermoede sy Hart was ook 100% toe hy geval het, interresant hoe die persverklaring uitdruklik sê, daar is geen sprake van dwelm gebruik nie, ek het ook nie dwelms gebruik nie, ek sê egter niks van drank nie, ek sê ook nie Joost het gedrink nie, wie weet miskien was dit nie eers Joost wat geval het nie, dis dalk daai ander ou in die video saam met die stripper, nogal snaaks hoe Amor so lekker maer bly, met al die soetkoek wat sy opeet.
Persoonlik dink ek 'n braai gaan heelwat beter met rugby as soetkoek, nie seker van ons Sprinbok afrigter nie, hy het nogal self 'n paar soetkoek stories, ek wonder wat eet werktuigkundiges.
En voor enige iemand sê die het niks met kos te maak nie, hier is 'n boere soetkoek resep.
Ek het die resep geleen by http://www.funkymunky.co.za/resepte
Ns1. Jammer, vir ons pelle in die buiteland, julle sal nie al die stories verstaan nie, dis Trots Suid-Afrikaans die.
Ns2. Vir meer oor Joost en Amor kry die laaste 50 Huisgenote.
Posted by Potjie at 12:01 PM 1 comment:
Ek het al voorheen geskryf dat ek wonder of mens met mampoer kan kook en Sondag het ek. Ek is nie 'n groot nagereg koker nie, maar my moeder het 75 geword en sy sal poeding vir voor, hoof en nagereg eet.
Ek onthou toe van die pere in verjuice met spesery wat ek in die Julie Taste tydskrif gesien het, en ek het pere, en ek het verjuice en 'n kas vol speserye, so ek kry toe die resep, maar die resep vra vir 250ml Spesial Late Harvest of Peer Likeur en die het ek toe nie. Ek onthou toe van die botteltjie heuning mampoer wat ek van Groot-Marico af saam gebring het en toe word om Schalk se pere gebore.
500 mℓ Verjuice
250 ml Heuning Mampoer
5 Ster Anys
8 pere in helftes gesny
Verhit al die bestandele behalwe die pere stadig, todat al die suiker opgelos is, voeg die pere by en prut vir so 15 minute, todat pere sag maar steeds Ferm is.
Die Taste se resep bedien dit met mascapone en neute, ook Schalk se pere word saam met geklopte room geёet, in die regte plaas tradisie.
As jy nie heuning mampoer het nie, kan jy altyd die Taste weergawe maak, vervang net die heuning mampoer met Special Late Harvest of Peer Likeur en bedien met mascarpone en neute.
Ns. Oom Schalk is die storie verteller in Herman Charles Bosman se boeke wat it die Groot Marico afspeel
Posted by Potjie at 1:54 PM No comments:
Posted by Potjie at 8:31 AM No comments:
Die 24 Junie het ek geskryf van my gerookte snoek koekie bo-op die patat koekie, ek het intussen die snoek koekie effens verander.
Kap so 8 to 10 klein effen nat droё appelkose fyn en meng met die mengsel, en moenie krummels gebruik vir die vis koekies nie, ek dink die tekstuur is beter, en die koekie lyk ook beter, en die smaak is beslis beter sonder die krummels.
Die resep sal dus nou soos volg wees:
gevlokte gerookte snoek (omtrent soveel as wat 'n blikkie vis is)
1 groot grof gerasperde ui
hand vol gekapte koljander blare
8 tot 10 droё appelkose
+/- 100g meel
Meng al die bestandele behalwe die olie, moenie die vis te fyn maak nie, as die beslag te nat is gebruik nog bietjie meel, as dit te droog is, gebruik nog 'n eier. Vorm koekies wat net so groot is soos die patatkoekies, bak in vlak olie tot gaar en bruin. Plaas bo op die patat koekie en bedien.
Posted by Potjie at 10:01 PM No comments:
Op 3 Junie het ek geskryf oor 'n artikel in die Taste magazine (http://www.ironpot-potjie.blogspot.com/2009/06/pannekoek.html) en toe gesê dat as van die buitelandse lesers graag die artikel wil lees, dan moet hulle laat weet, dan kyk ek of ek 'n plan kan maak met Woolworths. Uit die aard van die saak bestaan daar goed soos kopiё reg en dies meer, maar na 'n paar heen en weer emails het Taste en Woolies vir my toestemming gegeё om die artikel op die blog te plaas. Uit die aard van die saak is die artikel in Engels, maar ek is seker julle sal my vergeef, ek gaan ongelukkig nie die artikel vertaal nie!
Vir die van julle wat hier bly en nie die Taste koop nie, julle kan maar gerus, dit wen nie verniet elke jaar omtrent elke prys in hulle kategorie nie. (Dit was nie deel van die ooreenkoms met hulle dat ek dit sal sê nie, belowe)
 Article supplied courtesy of Woolworths TASTE magazine/portrait photographer Michael Le Grange/Travel and pancake pics courtesy Gallo Images/GettyImages.com
Posted by Potjie at 12:41 PM No comments:
Gister se blog inskrywing verwys.
Sommige Woolies kliёnte het vir Woolies laat weet van die email en julle kan Woolies se antwoord hieronder lees.
Die persoon wat die email aan my gestuur het, het die mail begin met:
"Kak storie as jy nou al een gehoor het. Lees Woolies se antwoord aan my onder en nog verder af die Britse en Amerikaanse weergawe wat al 50 jaar in omloop is. Iemand moet net daai koekies bak - moerse klomp chocolate as jy my vra...."
(Dankie skoonsus, jou nog nooit geken as iemand wat doekies omdraai nie.)
My vriend Karl daaruit Johannesburg het my 'n artikel gemail oor die storie, lees die artikel heel onder, die storie kom uit die Star van 29 Junie 2009, en soos met Woolies se antwoord, verwys dit na vorige emails in ander lande met dieselfde tema.
The e-mail to which you refer has been circulating as a hoax e-mail on the internet since 1996, and prior to this has been known as a "story" in various forms of print for at least 50 years.
During this time it has been targeted at a wide variety of leading retailers and restaurants , each time the e-mail re-surfaces the name of the business changes , and recently it has begun to appear naming Woolworths. The e-mail contains no factual information and can be safely ignored as a product of urban legend.
Some additional information may be found here :
Woolworths Online - Team Manager
Tel: 021 407 6307 / 0860 100 987
Fax: 0860 100 986
Cell: 083 411 5304
Ek moet sê, maak nie saak hoe oud en holrug die storie al gery is nie, dit lyk my dit laat nog steeds die mense praat, watter ander grap ken julle wat na 50 jaar nog soveel kommentaar kan ontlok?